
Здравейте ,  

Домоуправителят ни е несменяем . От 18 месеца не сме имали събрание . Касиер стана съпругата му и се получи така ,че заплащането за касиер стана 50 лева ,а за домоуправител -30 лева . От известно време част от живущите искаме да се направи събрание ,но не става . Питахме семейството заело длъжностите на касиер и домоуправител ,кога ще има събрание ,те казват -който се интересува от сметките на входа ,на всеки ще покажат ,а за други въпроси -решеваме ги в движение . Подавал съм сигнал до ,,Етажна собственост ” в общината ,но там жената казва ,че всичко зависи от нас ,живущите и тя нищо не може да направи .  

Моля Ви за съвет : Как да ги накараме да направят събрание ? Само да кажа ,че не става да предизвикаме сами живущите събрание . Микой няма да дойде . Но все пак трябва да има начин да накараме домоуправителя и касиера да ,,слезнат от пиедестала ”.  

Благодаря ! 


 

Домоуправител
=============

 

Здравейте, г-н Георгиев, 


по-долу цитирам разпоредбата на чл. 12 от закона за управление на етажната собственост, която касае реда за свикване на общо събрание.  

“Общото събрание се свиква най-малко един път годишно от:  

1. управителния съвет (управителя);  

2. контролния съвет (контрольора).  

(2) Общото събрание може да се свика и по писмено искане на собственици, които имат най-малко 20 на сто идеални части от общите части на сградата.  

(3) Искането по ал. 2 се отправя до управителния съвет (управителя), който свиква общото събрание в 10-дневен срок от получаването му.  

(4) (Изм. – ДВ, бр. 57 от 2011 г.) Когато управителният съвет (управителят) не свика общото събрание в срока по ал. 3, общото събрание се свиква от собствениците по ал. 2 по реда, предвиден в този закон.  

(5) (Нова – ДВ, бр. 57 от 2011 г.) Общо събрание може да бъде свикано от всеки собственик или ползвател в неотложни случаи или когато е изминала повече от една година от последното проведено общо събрание.”  

Във Вашия случай можете да се възползвате от разпоредбата на чл. 12, ал. 5 ЗУЕС като свикате общо събрание с поставяне на покана на общодостъпно и видно място /обикновено на входната врата/, в която да посочите дневен ред, ден , час и място на провеждане, след като повече от година не е провеждане такова събрание на ЕС.


Поздрави,  

адв. Николина Митова  

тел. 0898 303092


